pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ เชิญชวนพุทธศาสนิกชนร่วมงาน “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก”
วันพฤหัสบดีที่ 19 กันยายน 2562
รมต. นร. นายเทวัญ ฯ เชิญชวนพุทธศาสนิกชนร่วมงาน “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก”
รมต. นร. นายเทวัญ ฯ เชิญชวนพุทธศาสนิกชนร่วมงาน “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก”
วันนี้ (19 ก.ย.62) เวลา 09.30 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี และคณะ เฝ้ารับเสด็จสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จมาเป็นประธานในพิธีเปิดงานเทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก ระหว่างวันที่ 19-22 กันยายน ๒๕๖๒ ณ หอประชุมพุทธมณฑล สํานักงานพระพุทธศาสนาแห่งชาติ อําเภอพุทธมณฑล จังหวัดนครปฐม โดยโอกาสนี้ สมเด็จพระสังฆราชฯ ได้ประทานสัมโมทนียกถาแก่ผู้ร่วมพิธีเปิดด้วย
นายเทวัญ ลิปตพัลลภ รัฐมนตรีประจําสํานักนายกรัฐมนตรี เปิดเผยว่าสํานักงานพระพุทธศาสนาแห่งชาติ โดยสํานักงานพุทธมณฑล ได้กําหนดจัดงานเทศน์มหาชาติและปฏิบัติธรรมเฉลิมพระเกียรติพระบาทสมเด็จพระเจ้าอยู่หัว และพระบรมวงศานุวงศ์ เนื่องในโอกาสมหามงคลพระราชพิธีบรมราชาภิเษก ระหว่างวันที่ 19 – 22 กันยายน 2562 ณ หอประชุมพุทธมณฑล อําเภอพุทธมณฑล จังหวัดนครปฐม ซึ่งในวันนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้เสด็จมาเป็นองค์ประธานในพิธีเปิดงานเทศน์มหาชาติฯ และในวันเสาร์ที่ 21 กันยายน 2562 เวลา 14.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จะเสด็จพระราชดําเนินมาทรงสดับพระธรรมเทศนามหาชาติเวสสันดรชาดกและทรงเป็นประธานกัณฑ์เทศน์มหาชาติ “กัณฑ์มหาราช” ณ หอประชุมพุทธมณฑล จังหวัดนครปฐม โอกาสนี้ รัฐมนตรีประจําสํานักนากยรัฐมนตรีได้เชิญชวนพุทธศาสนิกชนที่สนใจเข้าร่วมงาน “เทศน์มหาชาติและปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสมหามงคลพระราชพิธีบรมราชาภิเษก” ในครั้งนี้ด้วย
อนึ่ง ประชาชนผู้สนใจสามารถดูรายละเอียดเพิ่มเติมได้ที่ www.onab.go.th หรือติดต่อสอบถามเพิ่มเติมได้ที่ โทร. 0 2441 7965 – 6
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คกก.ปฏิรูปประเทศด้านสาธารณสุข ระดมสมอง เน้นขับเคลื่อนดูแลประชาชนให้สุขภาพดี
วันอาทิตย์ที่ 16 สิงหาคม 2563
คกก.ปฏิรูปประเทศด้านสาธารณสุข ระดมสมอง เน้นขับเคลื่อนดูแลประชาชนให้สุขภาพดี
คณะกรรมการปฏิรูปประเทศด้านสาธารณสุข เห็นชอบในหลักการสําคัญเพื่อขับเคลื่อนการดูแลสุขภาพประชาชน ส่งเสริมสุขภาพ ป้องกันโรคไม่ติดต่อเรื้อรัง เตรียมรับมือกับภาวะฉุกเฉิน โรคระบาดและโรคอุบัติใหม่ ดูแล ฟื้นฟูผู้สูงอายุ ให้เข้าถึงการรักษาใกล้บ้าน ด้วย
คณะกรรมการปฏิรูปประเทศด้านสาธารณสุข เห็นชอบในหลักการสําคัญเพื่อขับเคลื่อนการดูแลสุขภาพประชาชน ส่งเสริมสุขภาพ ป้องกันโรคไม่ติดต่อเรื้อรัง เตรียมรับมือกับภาวะฉุกเฉิน โรคระบาดและโรคอุบัติใหม่ ดูแล ฟื้นฟูผู้สูงอายุ ให้เข้าถึงการรักษาใกล้บ้าน ด้วยเทคโนโลยีดิจิทัล
ศ.คลินิกเกียรติคุณ นายแพทย์อุดม คชินทร ประธานคณะกรรมการปฏิรูปประเทศด้านสาธารณสุข ให้สัมภาษณ์ภายหลังการประชุมคณะกรรมการปฏิรูปประเทศด้านสาธารณสุข ครั้งที่ 5/2563 ว่า รัฐบาลมีนโยบายขับเคลื่อนการปฏิรูปด้านสุขภาพให้เห็นผลสัมฤทธิ์อันเป็นประโยชน์ต่อประชาชนให้ได้ภายใน 2 ปี จากบทเรียนโรคโควิด 19 การป้องกันตัวเองไม่ให้มีความเสี่ยง และมีสุขภาพดีเป็นสิ่งสําคัญ จึงตั้งเป้าหมายการปฏิรูปสาธารณสุขที่ตอบสนองกับยุคหลังโควิด 19 ให้เป็น New Normal เน้นการส่งเสริมสุขภาพ การป้องกันโรค การฟื้นฟู และการเข้าถึงการรักษาใกล้บ้าน
ศ.คลินิกเกียรติคุณ นายแพทย์อุดม กล่าวต่อว่า จากที่ประชุมวันนี้คณะกรรมการมีมติเห็นชอบในหลักการ สําคัญ คือ ปฏิรูปการบริหารจัดการสถานการณ์และความพร้อมเผชิญภาวะฉุกเฉินโรคระบาดและโรคอุบัติใหม่ระดับชาติ โดยนําบทเรียนที่ได้จากการบริหารสถานการณ์การระบาดโรคโควิด 19 มาปรับใช้เผชิญกับโรคระบาดและโรคอุบัติใหม่ บูรณาการกับทุกกระทรวงที่เกี่ยวข้องอย่างรวดเร็ว พัฒนาระบบการเงินการคลังและระบบประกันสุขภาพ จัดการข้อมูลสารสนเทศและการใช้เทคโนโลยีดิจิลทัล รวมถึงการมีระบบกักกันและควบคุมการเข้าประเทศที่มีกฎหมายหรือระเบียบรองรับ ปฏิรูปการดูแลรักษาโรคไม่ติดต่อเรื้อรัง (NCD) เช่น โรคเบาหวาน โรคความดันโลหิตสูง โดยบูรณาการการสร้างเสริมสุขภาพและป้องกันโรคเข้ากับระบบบริการสุขภาพอย่างต่อเนื่องยั่งยืน ผลักดันนโยบายการตรวจสุขภาพ การเข้าถึงข้อมูลสุขภาพของตนเอง และการปรับเปลี่ยนพฤติกรรม
ยกระดับการเข้าถึงการบริบาลดูแลของผู้สูงอายุทั่วประเทศ จัดให้มีการดูแลรักษาใกล้บ้านโดยองค์การปกครองส่วนท้องถิ่นและหน่วยงานที่เกี่ยวข้อง มี อสม.ร่วมกันดูแลผู้สูงอายุในชุมชน ร่วมกับการใช้เทคโนโลยีดิจิทัลและการแพทย์ทางไกล เช่น telemedicine หรือvideo call ตลอดจนพัฒนาระบบบริการที่มีผู้บริบาลดูแล โดยตั้งเป้าผลิตผู้บริบาล 1 แสนคน ภายใน 2 ปี ดูแลร่วมกับลูกหลานในครอบครัว
ทั้งนี้ คณะกรรมการได้เสนอให้ปรับปรุงพระราชบัญญัติโรคติดต่อ พ.ศ. 2558 โดยเฉพาะอนุบัญญัติที่จําเป็นและกําหนดมาตรการภาษีโซเดียมสําหรับป้องกันและลดความเจ็บป่วยจากโรคไม่ติดต่อ ซึ่งได้มอบฝ่ายเลขานุการ นําข้อเสนอของคณะกรรมการเพิ่มเติมให้ครอบคลุมทุกหลักการ เพื่อเสนอต่อสํานักงานสภาพัฒนาการเศรษฐกิจและสังคมแห่งชาติ พิจารณาต่อไป
*********************************** สิงหาคม 2563
****************************
รัฐบาลไทย-ข่าวทำเนียบรัฐบาล-ปลัด ก.อุตฯ มอบหมายให้หัวหน้าผู้ตรวจราชการกระทรวงอุตสาหกรรม เข้าร่วมประชุมการจัดทำแผนการตรวจราชการแบบบูรณาการของผู้ตรวจราชการประจำปีงบประมาณ พ.ศ. 2561
วันจันทร์ที่ 13 พฤศจิกายน 2560
ปลัด ก.อุตฯ มอบหมายให้หัวหน้าผู้ตรวจราชการกระทรวงอุตสาหกรรม เข้าร่วมประชุมการจัดทําแผนการตรวจราชการแบบบูรณาการของผู้ตรวจราชการประจําปีงบประมาณ พ.ศ. 2561
ปลัด ก.อุตฯ มอบหมายให้หัวหน้าผู้ตรวจราชการกระทรวงอุตสาหกรรม เข้าร่วมประชุมการจัดทําแผนการตรวจราชการแบบบูรณาการของผู้ตรวจราชการประจําปีงบประมาณ พ.ศ. 2561  ณ ห้องประชุม 109 ชั้น 1 สํานักงานปลัดสํานักนายกรัฐมนตรี
วันนี้ (13 พฤศจิกายน 2560) ปลัดกระทรวงอุตสาหกรรม มอบหมายให้นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เข้าร่วมประชุมกําหนดประเด็นการตรวจราชการแบบบูรณาการของผู้ตรวจราชการ เพื่อขับเคลื่อนประเด็นสําคัญของรัฐบาล (ISSUE) โดยเน้นแผนการตรวจบูรณาการเพื่อเสริมสร้างความเข้มแข็งและยั่งยืนให้กับเศรษฐกิจภายในประเทศ มีแนวทางการดําเนินงาน 5 แนวทาง คือ
แนวทางที่ 1 เพิ่มศักยภาพภาคอุตสาหกรรม การค้า การลงทุน
แนวทางที่ 2 เพิ่มศักยภาพภาคการเกษตร
แนวทางที่ 3 เพิ่มศักยภาพภาคการท่องเที่ยวและบริการ
แนวทางที่ 4 พัฒนาด้านสังคม ยกระดับคุณภาพชีวิตและสิ่งแวดล้อม
แนวทางที่ 5 โครงการพัฒนาพิเศษขนาดใหญ่
ซึ่งในเบื้องต้นมีการกําหนดกรอบการตรวจติดตามแนวทางเดียวกันทุกภาค 1 แนวทาง และติดตามแนวทางที่เป็นจุดเน้นสําคัญของแต่ละภาคอีก 1 แนวทาง โดยมีปลัดสํานักนายกรัฐมนตรีเป็นประธานในการประชุม ร่วมกับหัวหน้าผู้ตรวจราชการกระทรวงทุกกระทรวงอย่างพร้อมเพรียง ณ ห้องประชุม 109 ชั้น 1 สํานักงานปลัดสํานักนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเดินหน้าแผนผู้สูงอายุ รองรับสังคมผู้สูงอายุแบบสมบูรณ์ปีหน้า
วันพฤหัสบดีที่ 9 มกราคม 2563
รัฐบาลเดินหน้าแผนผู้สูงอายุ รองรับสังคมผู้สูงอายุแบบสมบูรณ์ปีหน้า
นายจุรินทร์ ลักษณะวิศิษฏ์ รองนายกรัฐมนตรี เป็นประธานการประชุมคณะกรรมการผู้สูงอายุอายุแห่งชาติ ที่ประชุมเห็นชอบการปรับปรุงเป็นแผนการดูแลผู้สูงอายุระยะยาวให้ครอบคลุมจํานวนผู้สูงอายุที่มีภาวะพึ่งพิงมากขึ้น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เมื่อวันที่ 8 มกราคม 2563 นายจุรินทร์ ลักษณะวิศิษฏ์ รองนายกรัฐมนตรี เป็นประธานการประชุมคณะกรรมการผู้สูงอายุแห่งชาติ ที่ประชุมเห็นชอบการปรับปรุงเป็นแผนการดูแลผู้สูงอายุระยะยาวให้ครอบคลุมจํานวนผู้สูงอายุที่มีภาวะพึ่งพิงมากขึ้น และเป็นการบูรณาการงานในหลายด้าน คือ ด้านสุขภาพ สังคม เศรษฐกิจ และสิ่งแวดล้อม มีเป้าหมายให้ผู้สูงอายุได้รับการตรวจ ป้องกัน และดูแลสุขภาพระยะยาวที่บ้านและในชุมชนตามระดับความจําเป็น สามารถดํารงชีวิตได้อย่างมีศักดิ์ศรี มีระบบการเงินการคลังที่ยั่งยืนในการดูแลผู้สูงอายุที่มีภาวะพึ่งพิง
นางสาวรัชดา กล่าวเพิ่มเติมว่า ในปี 2564 ประเทศไทยจะเข้าสู่สังคมผู้สูงอายุอย่างสมบูรณ์ คือมีผู้สูงอายุเกิน 20% ของประชากร คิดเป็นจํานวน 13 ล้านคน และจะเพิ่มเป็น 28% ในปี 2574 ดังนั้นการเตรียมความพร้อมของสังคมในกลุ่มผู้ก่อนถึงวัยสูงอายุ (25-59 ปี) จึงเป็นเรื่องที่ต้องทําควบคู่ไปด้วยกันโดยเน้นเรื่องการออม การไม่มองผู้สูงอายุเป็นภาระ วิธีการดูแลผู้สูงอายุ และการปรับสิ่งแวดล้อมให้สอดคล้องกับสภาพผู้สูงอายุ ทั้งนี้รัฐบาลได้ขับเคลื่อนโครงการตามแผนปฏิบัติการผู้สูงอายุแห่งชาติ ครอบคลุมทั้งกลุ่มก่อนวัยสูงอายุและกลุ่มผู้สูงอายุ มีโครงการ อาทิ โครงการอาสาสมัครดูแลผู้สูงอายุ โครงการส่งเสริมการออมพร้อมสู่สูงวัย โครงการสร้างทัศนคติที่ดีต่อผู้สูงอายุ โครงการส่งเสริมความรู้และเข้าถึงดิจิทัลในกลุ่มผู้สูงอายุ โครงการ”โรงเรียนผู้สูงอายุ” โครงการบริหารจัดการแรงงานนอกระบบ แรงงานสูงอายุ และแรงงานผู้พิการ ซึ่งในเรื่องการส่งเสริมให้ผู้สูงอายุมีงานทําและรายได้ เป็นเรื่องที่รองนายกฯจุรินทร์ได้ให้ความสําคัญเป็นอย่างมาก และกําชับหน่วยงานที่เกี่ยวข้องให้ออกแบบเนื้อหาหลักสูตรที่จะสอนผู้สูงอายุให้สอดคล้องกับยุคสมัยและสามารถนําไปสร้างรายได้ๆจริง
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ธรรมนัส ติดปีก อ.ต.ก. "ผลิตภัณฑ์เกษตรไทย บินไกลสู่สากล"
วันพุธที่ 30 ตุลาคม 2562
รมช.ธรรมนัส ติดปีก อ.ต.ก. "ผลิตภัณฑ์เกษตรไทย บินไกลสู่สากล"
รมช.ธรรมนัส ติดปีก อ.ต.ก. "ผลิตภัณฑ์เกษตรไทย บินไกลสู่สากล"
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมเป็นสักขีพยานในการลงนามบันทึกข้อตกลงความร่วมมือระหว่างกระทรวงเกษตรและสหกรณ์ โดยองค์การตลาดเพื่อเกษตรกร (อ.ต.ก.) และกระทรวงคมนาคม โดยบริษัท การบินไทย จํากัด (มหาชน) ณ บริษัท การบินไทย จํากัด (มหาชน) ถนนวิภาวดีรังสิต กรุงเทพฯ ว่า องค์การตลาดเพื่อการเกษตร (อ.ต.ก) เป็นรัฐวิสาหกิจในสังกัดกระทรวงเกษตรและสหกรณ์ ซึ่งมีหน้าที่ในการสนับสนุนและส่งเสริมสร้างช่องทางการตลาดให้เกษตรกรและสถาบันเกษตรกร นําผลผลิตหรือผลิตภัณฑ์ทางการเกษตร มาจัดจําหน่ายโดยตรง โดยไม่ผ่านพ่อค้าคนกลาง ตามนโยบายของรัฐบาลในการส่งเสริมการตลาด นําการผลิตโดยได้กําหนดแนวทางการดําเนินงานการคัดสรรผลผลิตและผลิตภัณฑ์ที่มีคุณภาพในแต่ละจังหวัดมาบริหารจัดการแบบครบวงจร ทั้งนี้เพื่อพัฒนาและเพิ่มขีดความสามารถ ของเกษตรกรหรือกลุ่มเกษตรกร ให้สามารถผลิตและส่งมอบได้ตรงตามความต้องการของผู้ซื้อ โดยมีวัตถุประสงค์เพื่อสร้างความมั่นคงทางรายได้ให้แก่เกษตรกรและต่อยอดสู่ความยั่งยืนในการประกอบอาชีพเกษตรกรรม
สําหรับในวันนี้ เป็นการทําบันทึกข้อตกลงความร่วมมือ ระหว่าง กระทรวงเกษตรและสหกรณ์ โดย องค์การตลาดเพื่อเกษตรกร (อ.ต.ก.) กับ กระทรวงคมนาคม โดย บริษัท การบินไทย จํากัด (มหาชน) เป็นระยะเวลา 5 ปี เริ่มตั้งแต่เดือนตุลาคม 2562 เป็นต้นไป เพื่อเป็นการช่วยเหลือเกษตรกรด้านการตลาด ตลอดจนสินค้าอุปโภคบริโภค สินค้าอื่น ๆ เพื่อสร้างมูลค่าเพิ่มให้เกษตรกร ในรูปแบบการบริหารจัดการ ตามแนวทาง “การตลาดนําการผลิต” ให้ผู้รับบริการของบริษัท ได้รับการดูแลด้านสุขภาพ บริโภคผลผลิตและผลิตภัณฑ์เกษตรที่มีคุณภาพ ปลอดภัยจากสารพิษและสิ่งปนเปื้อน ที่ได้รับใบรับรองการผลิต (จีเอพี/ออร์แกนิคไทยแลนค์)ตลอดจนผลิตภัณฑ์และสินค้าที่ได้การรับรองเครื่องหมายฮาลาล โดยยกระดับผลผลิตและผลิตภัณฑ์เกษตรไทย บนเครื่องบินของการบินไทยและสายการบินลูกค้ามากกว่า 60 สายการบิน โดยอาศัยตราสินค้าของ “ครัวการบินไทย” ที่มีความเข้มแข็งและน่าเชื่อถือ ในระดับนานาชาติ
"กระทรวงเกษตรฯ โดย อ.ต.ก. จัดให้มีแคมเปญ ด้านข้อมูลส่วนประกอบผลผลิตที่นํามาประกอบอาหาร สําหรับให้บริการลูกค้า ตลอดจนผู้บริโภค และยังสามารถสแกน QR code เพื่อทราบข้อมูลผลผลิตทางการเกษตร และสินค้าที่ได้รับการขึ้นทะเบียนสินค้าสิ่งบ่งชี้ทางภูมิศาสตร์ (GI) จากแหล่งผลิตที่มีชื่อเสียงทั่วประเทศ ในการบริการให้กับลูกค้า และผู้โดยสารบนเครื่องบิน สายการบินต่าง ๆ ทั้งในและต่างประเทศ ซึ่งการดําเนินงานที่กล่าวมาแล้วข้างต้นจะส่งผลให้เกิดประโยชน์ต่อภาคเกษตรกรรม ในการเพิ่มช่องทางการตลาดในการจําหน่ายผลผลิตการเกษตรเพิ่มขึ้น สร้างมูลค่าเพิ่มสินค้าเกษตร เพิ่มรายได้ ยกระดับมาตรฐานสินค้าและการบริการแบบไทยโดนคนไทยด้วยอาหารจากวัตถุดิบคุณภาพ ปลอดสารพิษ ส่วนทางผู้บริโภคมีโอกาสในการเข้าสู่ช่องทางการตลาดสินค้าเกษตรคุณภาพมากขึ้น และได้รับสินค้าที่มีคุณภาพ มาตรฐานปลอดภัย ขยายตลาดสินค้าเกษตรคุณภาพ การบริโภคสินค้าเกษตรคุณภาพเพิ่มขึ้นอีกด้วย"
รมช.ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีฯ เป็นประธานเปิดการประชุม "ขับเคลื่อนแผนฯ 12 สู่อนาคตประเทศไทย” ย้ำเป้าหมายประเทศ คือ ประเทศพัฒนาแล้ว
วันจันทร์ที่ 3 กรกฎาคม 2560
นายกรัฐมนตรีฯ เป็นประธานเปิดการประชุม "ขับเคลื่อนแผนฯ 12 สู่อนาคตประเทศไทย” ย้ําเป้าหมายประเทศ คือ ประเทศพัฒนาแล้ว
พลเอก ประยุทธ์ จันทร์โอชา นายกรัฐมนตรี เป็นประธานเปิดการประชุม "ขับเคลื่อนแผนฯ 12 สู่อนาคตประเทศไทย" ในการประชุมประจําปี 2560 ของสํานักงานคณะกรรมการพัฒนาการเศรษฐกิจและสังคมแห่งชาติ (สศช.)
เมื่อวันจันทร์ที่ 3 กรกฎาคม 2560 เวลา 09.00 น.
ณ ห้องแกรนด์ ไดมอนด์บอลรูม ศูนย์แสดงสินค้าและการประชุมอิมแพค เมืองทองธานี
พลเอก ประยุทธ์ จันทร์โอชา นายกรัฐมนตรี
เป็นประธานเปิดการประชุม "ขับเคลื่อนแผนฯ 12 สู่อนาคตประเทศไทย" ในการประชุมประจําปี 2560
ของสํานักงานคณะกรรมการพัฒนาการเศรษฐกิจและสังคมแห่งชาติ (สศช.)
พร้อมกล่าวปาฐกถาพิเศษ เรื่อง"สานพลังทุกภาคส่วนขับเคลื่อนการพัฒนาสู่อนาคตประเทศไทย "
โดยมี นายถาวร พรหมมีชัย เลขานุการรัฐมนตรีว่าการกระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยคณะผู้บริหารกระทรวงยุติธรรม เข้าร่วมฯ
ซึ่งผู้เข้าร่วมประกอบด้วยคณะรัฐมนตรี สมาชิกสภานิติบัญญัติแห่งชาติ สมาชิกสภาขับเคลื่อนการปฏิรูปประเทศ
องค์กรพัฒนาเอกชน ภาคเอกชน นักวิชาการ องค์กรปกครองส่วนท้องถิ่น และประชาชน
สําหรับการประชุมในครั้งนี้ จัดขึ้นเพื่อนําเสนอประเด็นการพัฒนาที่กําหนดภายใต้แผนพัฒนาเศรษฐกิจและสังคมแห่งชาติ ฉบับที่ 12
(ปี 2560-2564) และแนวทางหรือกลไกการขับเคลื่อนสู่ระดับปฏิบัติในมิติต่างๆ
เพื่อวางรากฐานที่แข็งแกร่งของประเทศในช่วงระยะ 5 ปีแรก ของยุทธศาสตร์ชาติ 20 ปี
โอกาสนี้ นายกรัฐมนตรี ขอให้ทุกคนมีหลักคิดในการเดินหน้าประเทศไทยไปสู่ความ มั่นคง มั่งคั่ง ยั่งยืน
เพื่อนําไปสู่เป้าหมาย คือ การเป็นประเทศพัฒนาแล้ว ทั้งในด้านกายภาพ และความคิดจิตใจ
เป็นคนที่มีประสิทธิภาพ และมีความกินดี อยู่ดีมีความสุข
พร้อมเน้นย้ําว่าแผนพัฒนาฯ ฉบับที่ 12 ดําเนินการในช่วงปี 2560-2564 และอยู่ในช่วงที่ 2
ของรัฐบาลนี้เพื่อเดินหน้าประเทศ ดังนั้นทุกคนต้องพัฒนาส่งเสริมศักยภาพดึงจุดแข็งของประเทศออกมา
โดยมีเป้าหมายที่สอดคล้องกับแผนยุทธศาสตร์ของชาติ โดยเน้นศาสตร์พระราชา ที่เข้าใจ เข้าถึง พัฒนา
และการสร้างความเข้มแข็งฐานราก
พร้อมกันนี้ ยังกล่าวเพิ่มเติมว่า โลกได้ให้ความสําคัญเรื่องเศรษฐกิจเพื่อขับเคลื่อนประเทศ ขณะเดียวกัน
ก็ดีใจสังคมให้ความสนใจเรื่องการปฏิรูป กระบวนการยุติธรรมและกฎหมายมากยิ่งขึ้น แต่ขออย่านําทุกเรื่อง
มารวมกันจนทําให้เกิดความขัดแย้ง ซึ่งทุกองค์กรย่อมมีทั้งคนที่ดีและไม่ดี แต่จะต้องทําให้คนดีได้ทํางาน
และที่สําคัญขอให้ทุกคนเชื่อมั่นในกระบวนการยุติธรรมด้วย
รัฐบาลไทย-ข่าวทำเนียบรัฐบาล-นายกรัฐมนตรีแถลงข่าวเรื่องการเข้าร่วมประชุมผู้นำกรอบความร่วมมือแม่โขง - ล้านช้าง ครั้งที่ 2
วันอังคารที่ 9 มกราคม 2561
นายกรัฐมนตรีแถลงข่าวเรื่องการเข้าร่วมประชุมผู้นํากรอบความร่วมมือแม่โขง - ล้านช้าง ครั้งที่ 2
นายกรัฐมนตรีแถลงข่าวเรื่องการเข้าร่วมประชุมผู้นํากรอบความร่วมมือแม่โขง - ล้านช้าง ครั้งที่ 2
วันนี้ (9 มกราคม 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีตอบคําถามจากสื่อมวลชนภายหลังการประชุมคณะรัฐมนตรี เรื่องเดินทางเข้าร่วมการประชุมผู้นํากรอบความร่วมมือแม่โขง - ล้านช้าง ครั้งที่ 2 ณ กรุงพนมเปญ ราชอาณาจักรกัมพูชา ในวันที่ 10 มกราคม 2561 ว่า เป็นการประชุมจากประเทศสมาชิกทั้งหมด 6 ประเทศ ประกอบด้วย จีน กัมพูชา สปป.ลาว เมียนมา ไทย และเวียดนาม ในการประชุมครั้งนี้ไทยจะหารือร่วมกับประเทศสมาชิก เพื่อมุ่งสู่การพัฒนาและการบริหารจัดการน้ําในอนุภูมิภาคลุ่มแม่น้ําโขงอย่างยั่งยืน รวมไปถึงความร่วมมือกันระหว่างประเทศสมาชิก อันจะนําไปสู่ความสัมพันธ์ระหว่างประเทศในทิศทางที่ดี
โอกาสนี้ นายกรัฐมนตรีมีกําหนดจะพบหารือทวิภาคีกับสมเด็จอัคคมหาเสนาบดีเดโชฮุน เซน นายกรัฐมนตรีกัมพูชา เพื่อหารือและติดตามความก้าวหน้าของความร่วมมือทางด้านต่างๆ เมื่อครั้งการประชุมคณะรัฐมนตรีอย่างไม่เป็นทางการที่ผ่านมา อาทิ การสร้างเส้นทางรถไฟระหว่างไทยกับกัมพูชา การค้า การลงทุน ด่านพรมแดน รวมไปการนําเข้าสินค้าการเกษตร โดยให้คํานึงถึงประโยชน์ของประเทศชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย ประชาชนนิยมใช้บริการเรือคลองผดุง หลังนำร่องแล่น 5 กิโลครบ 1 สัปดาห์ พร้อมเร่งแก้ไขจุดบกพร่องและรับฟังความเห็นทุกฝ่าย ก่อนเปิดเดินเรือเต็มรูปแบบ เชื่อมระบบราง ล้อ เรือ
วันเสาร์ที่ 22 ตุลาคม 2559
โฆษกรัฐบาลเผย ประชาชนนิยมใช้บริการเรือคลองผดุง หลังนําร่องแล่น 5 กิโลครบ 1 สัปดาห์ พร้อมเร่งแก้ไขจุดบกพร่องและรับฟังความเห็นทุกฝ่าย ก่อนเปิดเดินเรือเต็มรูปแบบ เชื่อมระบบราง ล้อ เรือ
โฆษกรัฐบาลเผย ประชาชนนิยมใช้บริการเรือคลองผดุง หลังนําร่องแล่น 5 กิโลครบ 1 สัปดาห์ พร้อมเร่งแก้ไขจุดบกพร่องและรับฟังความเห็นทุกฝ่าย ก่อนเปิดเดินเรือเต็มรูปแบบ เชื่อมระบบราง ล้อ เรือ ให้สมบูรณ์
พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ภายหลังจากที่ กทม.ได้นําร่องให้บริการเรือโดยสารจากท่าเรือหัวลําโพงไปยังท่าเรือเทเวศน์ ระยะทาง 5 กิโลเมตร โดยไม่เก็บค่าใช้จ่าย ตามนโยบายของพลเอก ประยุทธ์ จันทร์โอชา นายกรัฐมนตรี ตั้งแต่วันที่ 5 ก.ย.ที่ผ่านมา เพื่ออํานวยความสะดวกแก่ประชาชนในการเดินทาง ช่วยระบายการจราจรบนถนน และส่งเสริมการท่องเที่ยวทางน้ํา
“ตลอด 7 วันที่ผ่านมา มีพี่น้องประชาชนใช้บริการเฉลี่ยวันละประมาณ 1,000 ราย และมีแนวโน้มเพิ่มขึ้นเรื่อย ๆ เพราะส่วนใหญ่เห็นว่าสะดวกในการสัญจรไปมา ซึ่งเรือทั้ง 4 ลํา จะให้บริการทุกวัน ๆ ละ 70 เที่ยว โดยในวันจันทร์ – ศุกร์ เริ่มให้บริการรอบแรก 06.00 น. และรอบสุดท้าย 20.00 น. ส่วนวันเสาร์ – อาทิตย์และวันหยุดนักขัตฤกษ์ จะเริ่มตั้งแต่ 08.00 น. จนถึง 20.00 น. ทั้งจากท่าเรือหัวลําโพงและเทเวศน์”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ได้รับรายงานความคืบหน้าของโครงการนี้แล้ว และได้ฝากขอบคุณ กทม.ที่ได้ดําเนินการเรื่องนี้อย่างเป็นรูปธรรม และยินดีให้การสนับสนุนอย่างเต็มที่ เพื่อให้พี่น้องประชาชนได้รับประโยชน์มากที่สุด รวมทั้งขอให้ผู้ที่เกี่ยวข้องรวบรวมข้อมูลปัญหาและอุปสรรค เพื่อนําไปปรับปรุงแก้ไขให้ดีขึ้น ก่อนที่จะให้บริการอย่างเต็มรูปแบบในระยะต่อไป
“จากการประเมินผลการให้บริการเรือโดยสารพบว่า ยังมีข้อจํากัดบางเรื่องที่จะต้องแก้ไข เช่น จํานวนเรือไม่เพียงพอต่อปริมาณผู้โดยสาร ทําให้เรือแต่ละลําและเจ้าหน้าที่ประจําเรือต้องปฏิบัติงานอย่างต่อเนื่องตลอดทั้งวัน
นอกจากนี้ ท่าเรือบางแห่งถูกใช้งานมานาน ทางขึ้นลงมีความลาดชัน และยังไม่ตอบสนองต่อผู้พิการ ส่วนเจ้าหน้าที่ก็จะต้องรักษาระดับน้ําในคลองให้เหมาะสมอยู่ตลอดเวลาเพื่อการเดินเรือ เนื่องจากสะพานข้ามคลองค่อนข้างต่ํา รวมทั้งยังต้องชะลอความเร็วในการเดินเรือ โดยเฉพาะจุดตัดกับคลองแสนแสบที่มีเรือเร็วให้บริการประชาชนอยู่แล้ว”
พลตรี สรรเสริญ ยังกล่าวอีกว่า รัฐบาลพร้อมรับฟังข้อเสนอแนะที่เป็นประโยชน์จากทุกฝ่าย ทั้งเจ้าหน้าที่ผู้ปฏิบัติงาน และพี่น้องประชาชนผู้โดยสารเรือ โดยหากโครงการนี้ได้ผลเป็นที่น่าพอใจก็จะเป็นต้นแบบให้แก่พื้นที่อื่น ๆ เพื่อเพิ่มทางเลือกในการเดินทาง เชื่อมต่อกับระบบขนส่งสาธารณะบนบก ที่เรียกว่า ราง ล้อ เรือ ได้อย่างสมบูรณ์แบบ
“อยากขอความร่วมมือไปยังผู้ประกอบการและผู้ขับเรือในคลองแสนแสบ ให้ช่วยกันตักเตือนและระมัดระวังในการเดินเรือ บริเวณจุดตัดกับคลองผดุงกรุงเกษม เพื่อความปลอดภัยของผู้โดยสาร ตลอดจนขอให้พี่น้องประชาชนที่อาศัยอยู่ริมสองฝั่งคลอง ช่วยกันรักษาความสะอาด ไม่ทิ้งขยะลงคลอง เพราะอาจเป็นอุปสรรคต่อการเดินเรือได้”
-----------------------------------------------------------
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 (วงเงินเพิ่มเติม) ครั้งที่ 2
วันพฤหัสบดีที่ 8 กุมภาพันธ์ 2561
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 (วงเงินเพิ่มเติม) ครั้งที่ 2
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 (วงเงินเพิ่มเติม) ครั้งที่ 2
นายประภาศ คงเอียด ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 (วงเงินเพิ่มเติม) วงเงิน 3,000 ล้านบาท ซึ่งเปิดจําหน่ายเมื่อวันที่ 15 มกราคม 2561 ขณะนี้จําหน่ายได้ครบตามวงเงินที่ประกาศแล้ว และเนื่องจากยังมีความต้องการซื้อจากประชาชน รัฐมนตรีว่าการกระทรวงการคลังจึงเห็นชอบให้จัดสรรวงเงินจําหน่ายเพิ่มเติม ครั้งที่ 2 จํานวน 5,000 ล้านบาท ตามรุ่นอายุและอัตราดอกเบี้ยเดิม คือเป็นพันธบัตรแบบไร้ใบตราสาร (Scripless) รุ่นอายุ 3 ปี อัตราดอกเบี้ยคงที่ร้อยละ 1.85 และรุ่นอายุ 7 ปี อัตราดอกเบี้ยคงที่ร้อยละ 2.45 จําหน่ายตั้งแต่วันที่ 12 กุมภาพันธ์ – 30 มีนาคม 2561 ทั้งนี้ กระทรวงการคลังขอสงวนสิทธิ์ในการจําหน่ายให้แก่บุคคลธรรมดาที่ถือสัญชาติไทยหรือมีถิ่นที่อยู่ในประเทศไทยเท่านั้น โดยจํากัดวงเงินการซื้อในรอบวงเงินเพิ่มเติมทั้งหมด รายละไม่เกิน 2,000,000 บาทต่อธนาคารตัวแทนจําหน่าย
ผู้ที่สนใจสามารถซื้อพันธบัตรออมทรัพย์ได้ตั้งแต่เวลา 8.30 น. ของวันที่ 12 กุมภาพันธ์ 2561 จนถึงเวลา 15.00 น. ของวันที่ 30 มีนาคม 2561 โดยสามารถทํารายการซื้อผ่านเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) และระบบ Internet Banking ของธนาคารตัวแทนจําหน่ายทั้ง 4 แห่ง และผ่าน KTB netbank Application ของธนาคารกรุงไทยฯ ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
โดยผู้มีสิทธิ์ซื้อสามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-สธ.เผยผลตรวจสุขภาพคนไทยจากอู่ฮั่น ทุกคนไม่มีไข้ สภาพจิตใจดี
วันพฤหัสบดีที่ 6 กุมภาพันธ์ 2563
สธ.เผยผลตรวจสุขภาพคนไทยจากอู่ฮั่น ทุกคนไม่มีไข้ สภาพจิตใจดี
กระทรวงสาธารณสุข เผยผลตรวจสุขภาพคนไทยจากอู่ฮั่น ที่ฐานทัพเรือสัตหีบ ทุกคนสบายดี ไม่มีไข้  สภาพจิตใจดี ร่วมกับกองทัพเรือ จัดแพทย์ผู้เชี่ยวชาญดูแล พร้อมจัดยาให้ผู้ที่รับยาต่อเนื่อง ผลการตรวจทางห้องปฏิบัติการรอยืนยันจากผู้เชี่ยวชาญ
วันนี้ (6 กุมภาพันธ์ 2563) ที่สโมสรโรงพยาบาลอาภากรเกียรติวงศ์ ฐานทัพเรือสัตหีบ จ.ชลบุรี นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 พร้อมด้วย พล.ร.ท.ประชาชาติ ศิริสวัสดิ์ โฆษกกองทัพเรือ พล.ร.ต.เกิดศักดิ์ วียะโยธิน ผู้อํานวยการโรงพยาบาลสมเด็จพระนางเจ้าสิริกิติ์ กรมแพทย์ทหารเรือ แถลงความคืบหน้าการดูแลคนไทยกลับบ้าน ที่ฐานทัพเรือสัตหีบ ว่า กระทรวงสาธารณสุข ได้ตรวจสุขภาพคนไทยจากอู่ฮั่น ที่ฐานทัพเรือสัตหีบ เป็นชาย 30 คน หญิง 104 คน อายุระหว่าง 6 เดือนถึง 53 ปี โดยได้ร่วมกับกองทัพเรือ จัดแพทย์ผู้เชี่ยวชาญ ดูแลผู้เข้าเกณฑ์สงสัยเฝ้าระวังโรคปอดอักเสบจากเชื้อไวรัสโคโรนาสายพันธุ์ใหม่ 2019 ทั้งด้านสุขภาพกายและสุขภาพจิต พร้อมให้คําปรึกษา ตลอด 24 ชั่วโมง ทุกคนได้รับการตรวจสุขภาพ พร้อมจัดยาให้ผู้ที่ต้องรับประทานยาต่อเนื่อง 4 คน ได้แก่ โรคหอบหืด ไทรอยด์เป็นพิษ ฮอร์โมนรักษามะเร็งไทรอยด์ กระเพาะอาหารอักเสบ ยาบํารุงครรภ์
“จากการพูดคุยกับคนไทยกลุ่มนี้ พบว่า มีกําลังใจดี คิดถึงบ้าน มีนอนไม่หลับบ้าง แต่ก็ขอบคุณและพร้อมให้ความร่วมมือ ปฏิบัติตามข้อกําหนดเพื่อให้ปลอดภัยการควบคุมป้องกันที่มีประสิทธิภาพ”นายแพทย์สุเทพ กล่าว
ทั้งนี้ ทีม MCATT กรมสุขภาพจิต ได้เข้าไปประเมินสุขภาพจิต พบว่า ส่วนใหญ่ สภาพจิตใจดี ไม่พบความเครียด นอนหลับได้ดีขึ้น มีกิจกรรมผ่อนคลายความเครียด อาทิ ดูโทรทัศน์ อ่านหนังสือ ทําการบ้าน เล่นเกมส์ พูดคุยกับเพื่อนร่วมห้องได้ ส่วนสิ่งที่ต้องการเพิ่มเติม คือ ขอมีช่องทางสื่อสารกับภายนอก เช่น ญาติ ที่ทํางาน และขออุปกรณ์ออกกําลังกาย โดยในวันนี้จะคืนโทรศัพท์ให้ผู้ที่อยู่ในเกณฑ์เฝ้าระวังทุกคน เพื่อให้ติดต่อสื่อสารกับญาติ
สําหรับคําแนะนําการปฏิบัติตนระหว่างอยู่ในพื้นที่เฝ้าระวังอาการ มีดังนี้ 1.ให้ความร่วมมือปฏิบัติตามมาตรการป้องกันควบคุมโรคของกระทรวงสาธารณสุข 2.รักษาสุขอนามัยส่วนบุคคล ล้างมือบ่อยๆ ไม่ใช้ของใช้ส่วนตัวร่วมกับผู้อื่น เช่น แก้วน้ํา อุปกรณ์รับประทานอาหาร ผ้าเช็ดหน้า อื่นๆ 3.การทิ้งขยะต้องทิ้งในบริเวณที่เจ้าหน้าที่จัดเตรียมไว้ 4.สังเกตอาการตนเอง ถ้ามีไข้ ไอ เจ็บคอ หายใจหอบเหนื่อย รีบแจ้งผู้ดูแล เพื่อประสานงานกับเจ้าหน้าที่สาธารณสุขในพื้นที่ เข้าสู่ระบบการรักษาทันที
ด้านพลเรือตรีเกิดศักดิ์ วีระโยธิน ผู้อํานวยการโรงพยาบาลสมเด็จพระนางเจ้าสิริกิติ์ กรมแพทย์ทหารเรือแถลงอาการคนไทย 4 คน ที่นอนพักรักษาตัวในโรงพยาบาลสมเด็จพระนางเจ้าสิริกิติ์ กรมแพทย์ทหารเรือ เช้าวันนี้ ทุกรายไม่มีไข้ อาการไอลดลง อาการท้องเสียลดลง ผลเอ็กซเรย์ปอดพบผิดปกติเล็กน้อย 1 คน ส่วนผลตรวจไวรัสทางห้องปฏิบัติการเบื้องต้นไม่พบเชื้อ ต้องปรึกษาผู้เชี่ยวชาญต่อไป
อย่างไรก็ตาม กระทรวงสาธารณสุขจะดูแลคนไทยกลับบ้านให้ดีที่สุด และฝากถึงประชาชนทั่วไปให้ดูแลสุขภาพ และสุขลักษณะส่วนบุคคลด้วยการ กินร้อน ช้อนกลาง ล้างมือบ่อยๆ ด้วยน้ําและสบู่ หรือเจลแอลกอฮอล์ เมื่อมีอาการไอหรือจามควรใส่หน้ากากอนามัยทุกครั้ง หลีกเลี่ยงการอยู่ในสถานที่แออัด ไม่ใช้สิ่งของส่วนตัวร่วมกับผู้อื่น เช่น ผ้าเช็ดหน้า ผ้าเช็ดตัว เสื้อผ้า หากพบอาการผิดปกติควรไปพบแพทย์ทันที
******************************** 6 กุมภาพันธ์ 2563